I den sidste Afhandling, jeg havde den Ære at indsende til Selskabet, 
sögte jeg at give en almindelig Fremstilling af Forholdene, under hvilke 
de fossile Knokler forekomme i dette Land. Nærværende Afhandling 
laae færdig i Udkast, og var bestemt til at folge umiddelbar efter hiin, 
som jeg ogsaa den Gang bemærkede; og jeg maa derfor udbede mig 
det ærede Selskabs Eftergivenhed for det lange Ophold, der er indtruffet 
med dens Afsendelse. Ønsket om at benytte ei blot den gunstige Aarstid, 
men ogsaa "Tilstedeværelsen af nogle Personer, der vare kyndige i 
Egnene, jeg agtede at undersøge, bestemte mig til at opsætte Fuldendelsen 
af Afhandlingen til min Hjemkomst; og det rige Udbytte, jeg var saa 
heldig at medbringe ogsaa fra denne Reise, satte mig istand til at 
kunne tilföie nogle nye Arter, samt nærmere oplyse flere Punkter, der 
dengang vare mig dunkle. 
De indledende Bemærkninger, jeg i foregaaende Afhandling for- 
udskikkede, tillade mig at gaae umiddelbart over til Gjenstanden for 
nærværende, nemlig en Oversigt over de uddøde Arter af Pattedyr- 
klassen, der för sidste Jordomvæltning beboede Hoisletterne af det tro- 
piske Brasilien. 
